U-I-122/03
Natisni
Opravilna št.:
U-I-122/03
Datum odločitve:
12. 6. 2003
ECLI:
ECLI:SI:USRS:2003:U.I.122.03
Akt:
Zakon o nepremičninskem posredovanju (Uradni list RS, št. 42/03) (ZNPosr), 7., 13. in 16. čl.
Izrek:
Pobuda za začetek postopka za oceno ustavnosti 7., 13., in 16. člena Zakona o nepremičninskem posredovanju (Uradni list RS, št. 42/03) se zavrže.
Evidenčni stavek:
Po 24. členu Zakona o Ustavnem sodišču mora pobudnik izkazati pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti neposreden, ugoditev pobudi mora privesti do izboljšanja pobudnikovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dušan Kočar, Ljubljana
Datum vloge:
21. 5. 2003
Vrsta odločitve:
sklep
Vrsta rešitve:
zavrženje
Dokument:
US22456
Dokument v PDF obliki:
U-I-122-03.pdf
113 KB
Prenesite datoteko
U-I-122/03-4
12. 6. 2003
SKLEP
Ustavno sodišče je v postopku za preizkus pobude Dušana Kočarja iz Ljubljane na seji dne 12. junija 2003
sklenilo:
Pobuda za začetek postopka za oceno ustavnosti 7., 13., in 16. člena Zakona o nepremičninskem posredovanju (Uradni list RS, št. 42/03) se zavrže.
Obrazložitev
1. Pobudnik izpodbija v izreku navedene določbe Zakona o nepremičninskem posredovanju (v nadaljevanju ZNPosr), ker naj bi bile v neskladju z načelom enakosti (drugi odstavek 14. člena Ustave), s pravico do zasebnosti (34. člen Ustave) in s pravico do svobodne gospodarske pobude (74. člen Ustave). Navaja, da je bodoči imetnik licence, torej da bo vpisan v imenik nepremičninskih posrednikov. Predlaga, naj Ustavno sodišče do končne odločitve zadrži izvajanje izpodbijanih določb ZNPosr.
2. Po 24. členu Zakona o Ustavnem sodišču (Uradni list RS, št. 15/94 - v nadaljevanju ZUstS) mora pobudnik izkazati pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti neposreden, ugoditev pobudi mora privesti do izboljšanja pobudnikovega pravnega položaja.
3. Pobudnik ni izkazal, da bi ZNPosr neposredno posegal v njegov pravni položaj. Vpis v imenik nepremičninskih posrednikov je po navedbah pobudnika bodoče negotovo dejstvo. Pobudnik tudi ni izkazal, da bi se s posredovanjem nepremičnin ukvarjal kot z izvajanjem gospodarske dejavnosti. Ker niso izpolnjene procesne predpostavke, je Ustavno sodišče pobudo zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: namestnik predsednice dr. Janez Čebulj ter sodnice in sodniki, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Namestnik predsednice
dr. Janez Čebulj